Document ID: /roh_data/filtered/fineweb-2-filterrobots_roh.jsonl.gz/51592

L'isanza la pli conuschenta ch’è sa mantegnida enfin oz grazia a sia anteriura colliaziun cun il vegl cumenzament da l'onn roman è il Chalandamarz.
L’isanza pajauna ch’ils antenats han festivà per stgatschar ils spierts nauschs, vegn cultivada en blers lieus dal Grischun rumantsch, però en ina maniera differenta da vischnanca a vischnanca.
Stgatschar l'enviern cun la giaischla
Il prim da mars è la festa da Chalandamarz. Propi festa è quai en l'Engiadina. Cun plumpas, stgellas e giaischlas duai l'enviern vegnir stgatschà. Nus avain visità in che fa giaischlas e declera las differentas parts d'ina giaischla.
Cura è Chalandamarz?
Chalandamarz n’è betg mo ina tradiziun. Chalanda munta era l’emprim di dal mais. Cler pia che la tradiziun da Chalandamarz è l’emprim di dal mais? Betg dapertut. En Val Müstair vegn fatg quest onn pir ils 2 da mars Chalandamarz. Quai ha procurà per discussiuns. Èsi pervia ch’il emprim da mars è ina dumengia? Il Minisguard ha la resposta.
Laschar ir audio «Las giaischlas». Avrir audio «Las giaischlas» en player exte